
Z A K O N
O ZADUŽIVANjU REPUBLIKE SRBIJE KOD AIKBANKA AKCIONARSKO DRUŠTVO BEOGRAD, OTP BANKA SRBIJA AKCIONARSKO DRUŠTVO NOVI SAD, BANCA INTESA A.D. BEOGRAD I UNICREDIT BANK SRBIJA A.D. BEOGRAD ZA POTREBE FINANSIRANjA PROJEKTA IZGRADNjA BRZE SAOBRAĆAJNICE, DEONICA BAČKI BREG - SOMBOR - KIKINDA
Član 1.

Republika Srbije se zadužuje kod AikBanka akcionarsko društvo Beograd, OTP Banka Srbija akcionarsko društvo Novi Sad, Banca Intesa A.D. Beograd i UniCredit Bank Srbija a.d. Beograd za potrebe finansiranja Projekta izgradnja brze saobraćajnice, deonica Bački Breg - Sombor - Kikinda. 

Član 2.

Zaduživanje iz člana 1. ovog zakona vrši se na osnovu Ugovora o dugoročnom investicionom kreditu br. 105131145526377673, između Republike Srbije i AikBanka akcionarsko društvo Beograd, OTP banka Srbija akcionarsko društvo Novi Sad, Banca Intesa A.D. Beograd i UniCredit Bank Srbija a.d. Beograd, koji je potpisan u Beogradu 24. jula 2026. godine, koji glasi: 
UGOVOR O DUGOROČNOM INVESTICIONOM KREDITU BR. 105131145526377673

Zaključen u Beogradu, dana 24. jula 2026. godine, između:
1.
AikBank akcionarsko društvo Beograd, Bulevar Arsenija Čarnojevića 59a, Beograd, matični broj: 06876366, PIB: 100618836, broj računa kod NBS 908-0000000010501-97, koju zastupa predsednik Izvršnog odbora Petar Jovanović, a za koju Ugovor potpisuju lica ovlašćena Pravilnikom o ovlašćenjima za potpisivanje: Dražen Babić, Rukovodilac odeljenja za klijente iz javnog sektora i Vesna Beronja, Ekspert za rad sa javnim sektorom  (u daljem tekstu: Banka 1 i  Banka Koordinator) 

2.
OTP banka Srbija akcionarsko društvo Novi Sad, Trg Slobode 5, Novi Sad, matični broj: 08603537, PIB: 100584604, koju zastupa Predrag Mihajlović, predsednik Izvršnog odbora, preko lica ovlašćenih za zastupanje Miomir Đorđević, Menadžer prodaje za javna preduzeća i Duško Stefanović, Menadžer odeljenja za prodaju domaćim velikim klijentima privrede (u daljem tekstu: Banka 2)
3.
BANCA INTESA AKCIONARSKO DRUŠTVO BEOGRAD, Milentija Popovića 7b, Novi Beograd, matični broj: 07759231, PIB: 100001159, koju zastupa Predsednik Izvršnog odbora Darko Popović preko lica ovlašćenih Knjigom ovlašćenja Banke 3 i to: Senior Direktor za poslovanje sa velikim privrednim subjektima i institucionalnim klijentima Dragoslav Kazandžić i Direktor Divizije za poslovanje sa privredom Predrag Milenović  (u daljem tekstu: Banka 3)
4.
UNICREDIT BANK SRBIJA A.D., BEOGRAD (STARI GRAD), Rajićeva 27-29, Beograd, matični broj: 17324918, PIB: 100000170, koju zastupa Predsednik Izvršnog odbora Nikola Vuletić i Član Izvršnog odbora Rastko Nicić, a potpisivanje u skladu sa Odlukom o ovlašćenjima za potpisivanje Banke, (u daljem tekstu: Banka 4)  sa jedne strane i 
2.
REPUBLIKA SRBIJA, ul. Kneza Miloša 20, Beograd, Savski Venac, Republika Srbija, koju u ime Vlade, kao zastupnika Republike Srbije, zastupa Siniša Mali, prvi potpredsednik Vlade i ministar finansija (u daljem tekstu: Zajmoprimac) sa druge strane
Zajednički naziv za Banku 1/Koordinatora, Banku 2, Banku 3 i Banku 4, ukoliko nisu posebno naznačene, u daljem tekstu Ugovora biće: Banka/Banke
Banke i Zajmoprimac u daljem tekstu zajednički označeni kao: Ugovorne strane.
Preambula
Ugovorne strane su saglasne i konstataju sledeće:

-
da je dana 18.03.2026. godine između Republike Srbije, koju predstavlja Ministarstvo građevinarstva, saobraćaja i infrastrukture Republike Srbije kao Finansijera, Koridori Srbije d.o.o. Beograda, matični broj: 20498153, kao Investitora i AzVirt Limited Liability Company, Republika Azerbejdžan, sa svojim ogrankom u Republici Srbiji AZVIRT OGRANAK BEOGRAD BEOGRAD (NOVI BEOGRAD), matični broj: 29502811, kao Izvođača, zaključen Okvirni komercijalni ugovor (u daljem tekstu: Komercijalni ugovor) o projektovanju i izvođenju radova na izgradnji brze saobraćajnice granični prelaz Bački Breg – Sombor – Kula – Vrbas – Srbobran (u daljem tekstu: Projekat);

-
da je dana 18.03.2026. godine zaključen Relevantni Aneks br. 1 Komercijalnog ugovora kojim su definisani obim Usluga i Radova, Datum početka, Rok završetka i Prihvaćeni ugovorni iznos za Fazu 1 Projekta koju Fazu 1 čine svi Radovi i usluge u okviru Deonice 1 koja označava Deonicu od graničnog prelaza „Bački Breg“ do Sombora, od km 0+000 do km 22+725 (22,725 km) (u daljem tekstu: Deonica 1), kao i neophodne Usluge za deonice 2,3,4 i 5 (Deonica 1 i Usluge za deonice 2, 3, 4 i 5 u daljem tekstu: Faza 1);

-
da u skladu sa odredbama Relevantnog Aneksa br. 1 Komercijalnog ugovor ukupni Prihvaćeni ugovorni iznos za Fazu 1, uključujući Usluge za Deonicu 1 (Deo A), Usluge za Deonice 2–5 (Deo B) i Radove za Deonicu 1 (Deo C), iznosi 240.384.288,96 evra;

-
da će Banke odobriti i staviti na raspolaganje Zajmoprimcu dugoročni investicioni kredit u svemu u skladu sa odredbama ovog Ugovora, radi plaćanja obaveza Izvođaču radova po osnovu odobrenih Sertifikata o obračunu troškova i Privremenih situacija u skladu sa Relevantnim ankesom br. 1 Komercijalnog ugovora.; 
-
na osnovu  člana 3. Zakona o budžetu Republike Srbije za 2026. godinu („Službeni glasnik RS“ broj 108/2025) i Zaključka Vlade broj: 05 Broj: 420-7488/2026 od 23. jula 2026. godine, kojim je usvojen Nacrt ugovora o dugoročnom investicionom kreditu između Republike Srbije i Banke za potrebe finansiranja Faze 1, kao i na osnovu Zakona o potvrđivanju navedenog zaduženja i nakon datuma od objavljivanja ovog zakona u Službenom glasniku RS definisanog u Zakonu o potvrđivanju, Banka odobrava Zajmoprimcu dugoročni investicioni kredit u svemu u skladu sa odredbama ovog Ugovora o dugoročnom investicionom kreditu (u daljem tekstu: Ugovor) u iznosu koji je njime ugovoren.
Ugovorne strane su se sporazumele o sledećem:

Član 1.

Predmet ugovora
Predmet ugovora (iznos i valuta kredita)
Banka odobrava i stavlja na raspolaganje Zajmoprimcu dugoročni investicioni kredit u dinarima, u visini od RSD 29.600.000.000,00 (slovima: dvadesetdevet milijardišestotinamiliona dinara i 00/100) (u daljem tekstu: Kredit), u svemu u skladu i u saglasnosti sa odredbama ovog Ugovora.

Iznos Kredita ni u jednom trenutku ne može premašiti iznos utvrđen u stavu 1. ovog člana (maksimalni iznos Kredita).

Navedeni iznos Kredita će služiti kao osnov za izračunavanje svih relevatnih  iznosa kao što su dugovana glavnica, kamata, naknade, kao i drugih iznosa definisanih ovim Ugovorom.

Ugovorne strane su saglasne da se isplata i otplata svih relevantnih iznosa, kao što su obračunata kamata, naknade, dugovana glavnica i drugi iznosi definisani Ugovorom, vrši u dinarima.

Banka 1, Banka 2, Banka 3 i Banka 4 učestvuju u maksimalnom iznosu Kredita, stavljanjem na raspolaganje dela finanijskih sredstava Kredita  na sledeći način: 

-
Banka 1 stavlja na raspolaganje Zajmoprimcu iznos od RSD 8.000.000.000,00 (slovima: osammilijardidinara i 00/100) koji se kod Banke 1 evidentira na partiji broj: 105121145526377673.

-
Banka 2 stavlja na raspolaganje Zajmoprimcu iznos od RSD 8.000.000.000,00 (slovima: osammilijardidinara i 00/100) koji se kod Banke 2 evidentira na partiji broj: 0042106496271/KR2026/7011.

-
Banka 3 stavlja na raspolaganje Zajmoprimcu iznos od RSD 8.000.000.000,00 (slovima: osammilijardidinara i 00/100) koji se kod Banke 3 evidentira na partiji broj: ECAF14648O1.

-
Banka 4 stavlja na raspolaganje Zajmoprimcu iznos od RSD 5.600.000.000,00 (slovima: petmilijardišeststotinamiliona dinara i 00/100). koji se kod Banke 4 vodi na partiji broj: 30006259.

Zajmoprimac će otplaćivati Kredit, tj. sve plative iznose po Ugovoru kao što su dugovana glavnica, kamata, naknade, provizija, povezani troškovi i svi drugi plativi iznosi, u skladu sa odredbama Ugovora, blagovremeno i u potpunoj saglasnosti sa odredbama ovog Ugovora.
Prava i obaveze Banke
Nemogućnost neke od Banaka da izvrši svoje obaveze u skladu sa ovim Ugovorom ne utiče na obaveze bilo koje druge Banke, odnosno nijedna Banka nije odgovorna za obaveze druge Banke u pogledu izvršavanja obaveza po ovom Ugovoru.

Prava i obaveze svake Banke po osnovu ovog Ugovora ili u vezi sa njim su zasebna i nezavisna prava i svako dugovanje od strane Zajmoprimca predstavlja odvojen i nezavisan dug u odnosu na koji je svaka Banka ovlašćena da izvrši svoja prava u skladu sa sledećim stavom. 

Svaka Banka može odvojeno, samostalno i nezavisno da ostvari svoja prava koja proističu iz ovog Ugovora.
Član 2.

Stupanje na snagu, rok za vraćanje kredita i Period raspoloživosti 
Stupanje ugovora na snagu
Ovaj Ugovor stupa na snagu i proizvodi prava i obaveze za Ugovorne strane nakon što Banka Koordinator dostavi Zajmoprimcu obaveštenje da su ispunjeni uslovi za stupanje Ugovora na snagu iz stava 2. ovog člana (u daljem tekstu: Datum stupanja na snagu).

Uslovi za stupanje na snagu ovog ugovora znače da je Ugovor propisno potpisan od strane ovlašćenih predstavnika Ugovornih strana, usvojen Zakon o potvrđivanju Ugovora u Narodnoj skupštini odnosno da je isti stupio na snagu po objavljivanju u „Službenom glasniku Republike Srbije“.). 

Banka Koordinator će pozvati Banku 2, Banku 3 i Banku 4 da se pisanim putem izjasne o ispunjenosti svih uslova iz stava 1. ovog člana radi konstatovanja stupanja na snagu ovog Ugovora, o čemu će Banka Koordinator odmah pismenim putem obavestiti Zajmoprimca. 

Radi izbegavanja svake sumnje, pre Datuma stupanja na snagu, sredstva odobrenog Kredita ne mogu biti stavljena na raspolaganje i s tim u vezi nijedna Banka neće biti u obavezi da stavi na raspolaganje srazmeran deo sredstava Kredita određen članom 1. stav 5. ovog Ugovora po Zahtevu za korišćenje sredstava koji eventualo bude dostavljen pre Datuma stupanja na snagu. 

Rok za vraćanje kredita
Kredit se odobrava Zajmoprimcu na rok do 30. juna 2036. godine (Datum konačne otplate), sa periodom mirovanja kredita (u daljem tekstu: Period počeka ili grace period) u trajanju do 30. juna 2028. godine i dospeva za plaćanje u 16 jednakih šestomesečnih rata koje dospevaju nakon isteka Perioda počeka.

Period raspoloživosti
Banka se obavezuje da sredstva Kredita stavi na raspolaganje Zajmoprimcu u skladu sa odredbama Ugovora, u roku koji počinje 1. januara 2028. godine i ističe 30. decembra 2028. godine (u daljem tekstu opisani period označen kao: Period raspoloživosti).
Zajmoprimac se obavezuje da povuče deo sredsatva Kredita najkasnije do 31. marta 2028. godine, radi izmirenja obaveza u skladu sa Relevantnim aneksom br. 1 Komercijalnog ugovora.

Zajmoprimac se obavezuje da povučena sredstva, kako je opisano prethodnom stavu, iskoristi za izmirenje obaveza u skladu sa Relevantnim aneksom br. 1 Komercijalnog ugovora na poseban namenski račun Izvođača, po instrukcijama Banke Koordinatora.

Po isteku Perioda raspoloživosti Zajmoprimac gubi pravo na korišćenje ostatka odobrenog kredita i Banka nije dužna da isplati ostatak neiskorišćenih sredstava. 

Period raspoloživosti može biti eksplicitno produžen, ukoliko o navedenom postoji saglasnost svih Banaka, a nakon prethodnog pisanog zahteva Zajmoprimca, koji bude dostavljen Banci Koordinatoru najmanje 30 (trideset) radnih dana pre isteka Perioda raspoloživosti. 

Banka Koordinatoru će Zahtev za produženje Perioda raspoloživosti dostaviti Bankama i povratno obavestiti Zajmoprimca o zajedničkoj odluci Banaka. 

U slučaju da Banke postignu konsenzus po Zahtevu za produženje Perioda raspoloživosti, Ugovorne strane će zaključiti Aneks ovog Ugovora. 

Radi izbegavanja svake sumnje, Banka nije u obavezi da produži Period raspoloživosti, već isto predstavlja diskreciono pravo Banke. 
Član 3.

Uslovi za korišćenje sredstava Kredita (Prethodni uslovi)

Banka neće biti obavezna da odobri sredstva Zajmoprimcu iz člana 1. ovog Ugovora pre stupanja na snagu ovog Ugovora u svemu u skladu sa članom 2. i pre nego što Zajmoprimac dostavi Banci dokumentaciju u vezi sa ovim poslom, u skladu sa zahtevima Banke, uključujući i posebno:

1.
Zaključak Vlade Republike Srbije kojim se usvaja nacrt  ovog Ugovora o dugoročnom investicionom kreditu;

2.
Zakon o potvrđivanju ovog Ugovora o dugoročnom investicionom kreditu objavljenog u Službenom glasniku Republike Srbije;

3.
Dokument iz koga se utvrđuje deponovani potpis ovlašćenih lica Zajmoprimca za povlačenje odnosno korišćenje sredstava Kredita; 
4.
Overene situacije kojima se dokumentuje ukupan iznos Kredita za svako  povlačenje odnosno overene Privremene situacije koje odgovaraju iznosu obračunatih troškova za određeni period u skladu sa Relevantnim aneksom br. 1;

5.
Prilikom prvog povlačenja sredstava Kredita, Studiju, odnosno Socio ekološku sveobuhvatnu analizu (Environmental and Social Due Diligence; ESDD) koja je po formi i sadržini prihvatljiva za Banku, izrađenu od strane Mot Macdonald (MMD) ili drugog konsultanta prihvatljivog za Banku za naveden Fazu 1 Projekta koji se finansira, a u vezi njegovog mogućeg štetnog uticaja na Životnu sredinu, koji će biti dostavljen najkasnije do 31.12.2026. godine ili drugog kasnijeg datuma odbrenog od strane Banaka;
6.
Zahtev za povlačenje sredstava odobrenog Kredita dostavljen Banci Koordinatoru u skladu sa stavom 2. ovog člana;
7.
Pravosnažnu građevinsku dozvolu za projekat/fazu 1, čija se izgradnja finansira sredstvima ovog kredita, odnosno privremenu građevinsku dozvolu za pripremne radove u vezi Projekta čija se izgradnja finansira sredstvima ovog kredita, a za koje se izdaje privremena građevinska dozvola.

Zajmoprimac se obavezuje da Zahtev za povlačenje sredstava odobrenog Kredita (u daljem tekstu: Zahtev za povlačenje), izdat na memorandumu Ministarstva finansija Republike Srbije (u daljem tekstu: Ministarstvo), u formi koja je u svemu saglasna formi datoj u Prilogu 1 ovog Ugovora, propisno potpisanog od strane ovlašćenog zastupnika Zajmoprimca i overenog službenim pečatom Zajmoprimca, sa dokumentacijom navedenom u prethodnom stavu ovog člana, dostavi Banci Koordinatoru u okviru Perioda raspoloživosti određenom u članu 2. stav 6. ovog Ugovora. 

Banka Koordinator je dužna da bez odlaganja Zahtev za povlačenje dostavi Banci 2, Banci 3 i Banci 4.

Dostavljen Zahtev za isplatu kredita Banci Koordinatoru od strane Zajmoprimca smatraće se neopozivim, te će Zajmoprimac biti obavezan da izvrši povlačenje sredstava.
Uz uslov potpunog ispunjenja Prethodnih uslova, svaka Banka će sredstva u skladu sa svojim učešćem u finansiranju, određenim članom 1. stav 5. Ugovora staviti na raspolaganje direktno Zajmoprimcu i preneti na račun Zajmoprimca prema instrukcijama datim u Zahtevu za povlačenje, u roku od 7 (sedam) radnih dana po prijemu Zahteva za povlačenje od Banke kooridnatora.
Banka je dužna da omogući korišćenje sredstava Kredita u srazmeri kako je određeno članom 1. stav 5. ovog Ugovora uz ispunjenje svih uslova predviđenih stavom 1. ovog člana. 
U slučaju da bilo koja Banka utvrdi da neki od uslova iz stava 1. ovog člana nisu ispunjeni, dužna je da bez odlaganja, a najkasnije u roku od 3 (tri) radna dana od prijema Zahteva za povlačenje o tome obavesti Banku Koordinatora, koja će ovo obaveštenje proslediti ostalim Bankama.

Kada Banka izvrši prenos sredstava Zajmoprimcu u skladu sa stavom 5. ovog člana, o tome će istog dana – na dan realizacije obavestiti Banku Koordinatora uz dostavljanje verodostojnog dokaza o isplati sredstava Kredita – Potvrdi Banke o izvršenoj realizaciji Zahteva za povlačenje. 

Uz uslov potpunog ispunjenja svih odredba ovog Ugovora, Banka će, u okviru Perioda raspoloživosti, odobriti povlačenje Kredita u više tranši u skladu sa Zahtevom za povlačenje, dokle god iznos dugovane glavnice ne prevazilazi iznos Kredita definisan u članu 1. stav 1. Ugovora. 

Iznos učešća svake Banke pri svakoj isplati Kredita će biti jednak udelu njenih odobrenih, a neiskorišćenih sredstava u ukupno raspoloživom, a nerealizovanom iznosu Kredita neposredno pre isplate za koju je primljen Zahtev za isplatu Kredita.

Ako Banka stavi Zajmoprimcu Kredit na raspolaganje bez prijema svih relevantih dokumenata iz stava 1. ovog člana, to neće biti tumačeno kao odricanje od bilo koje odredbe ovog Ugovora. 

Član 4.

Kamata i plaćanje kamate
Zajmoprimac se obavezuje da Banci na sredstva Kredita koja su mu stavljena na raspolaganje plaća kamatu, po nominalnoj kamatnoj stopi koja odgovara referentnoj kamatnoj stopi šestomesečnog BELIBOR-a (6M BELIBOR) uvećanoj za maržu od 2.4 procentna poena na godišnjem nivou. Kamata se ugovora kao promenljiva. 

BELIBOR (Belgrade Interbank Offered Rate) je referentna kamatna stopa za dinarska sredstva ponuđena od strane banaka Panela, na srpskom međubankarskom tržištu. Računa se kao aritmetička sredina kotacija preostalih posle eliminisanja najviše i najniže stope, sa dva decimalna mesta.

Kamata se obračunava primenom proporcionalne metode na bazi stvarnog broja dana u toku kamatnog perioda u odnosu na godinu od 360 dana, i dospeva za naplatu šestomesečno (u daljem tekstu: Kamatni period). 
Kamata se obračunava na iznos neotplaćenog dela glavnice. Obračun kamate se vrši na dan isteka Kamatnog perioda. Prvi Kamatni period teče počev od dana prvog prenosa sredstava na Račun Zajmoprimca do Datuma dospeća rate/kamate. Svaki sledeći Kamatni period započinje narednog dana nakon poslednjeg dana prethodnog Kamatnog perioda, a završava se prvim sledećim datumom dospeća rate/kamate.

Za potrebe obračuna kamate, svaka Banka može primenjivati vrednost i datum utvrđivanja BELIBORA-a u skladu sa svojim internim sistemskim podešavanjima:

- usklađivanje 6M BELIBORA se vrši 30. juna i 31. decembra odnosno 01. januara i 01. jula (Dan usklađivanja). Ako je Dan usklađivanja nedelja ili dan koji je zakonom određen kao neradni dan, Dan usklađivanja može biti prvi naredni radni dan odnosno prvi prethodni radni dan
- pri obračunu kamate primenuje se vrednost 6M BELIBOR-a objavljenog dva radna dana pre Dana usklađivanja, odnosno vrednost 6M BELIBORa na Dan usklađivanja
- pri obračunu kamate za prvi kamatni period primenjuje se vrednost 6M BELIBOR-a objavljenog 2 radna dana pre dana prvog prenosa sredstva na račun Zajmoprimca odnosno kao vrednost 6M BELIBOR-a važeća na Dan usklađivanja koji prethodi danu prvog povlačenja sredstava.

Usklađivanje kamatne stope sa stopom 6M BELIBOR-a, vrši se bez zaključenja Aneksa ovog Ugovora.

Datum dospeća rate/kamate je 30. jun i 31. decembar svake kalendarske godine zaključno sa Datumom konačne otplate, s tim da otplata kredita počinje nakon isteka Perioda počeka, a završava se sa Datumom konačne otplate.
Svaki Kamatni period koji bi se inače završio na neradni dan završiće se umesto toga na prvi naredni radni dan a ukoliko bi taj naredni radni dan bio u novom mesecu, dospeće kamate pomera se na poslednji radni dan tekućeg meseca. Kamatni period koji bi inače prekoračio datum dospeća kredita (definisan u članu 7. ovog Ugovora) završiće se, umesto toga, na taj datum.
Plan otplate kredita (u daljem tekstu: Plan otplate) Banke dostavljaju Zajmoprimcu prilikom svakog povlačenja sredstava kredita u skladu sa odredbama ovog Ugovora.

Prilikom svakog prenosa sredstava Kredita, vršiće se ažuriranje Plana otplate, koji će  svaka Banka pojedinačno dostavljati Zajmoprimcu.
Nakon isteka Perioda raspoloživosti, odnosno kada sva sredstva Kredita budu iskorišćena, Banka je dužna da Zajmoprimcu dostavi konačan Plan otplate i Zajmoprimac je dužan da potpiše takav Plan otplate, a u slučaju dostavljanja Plana otplate preporučeno na adresu iz člana 17. ovog Ugovora, Zajmoprimac je dužan da potpisane primerke dostavi Banci u roku od 7 (sedam) radnih dana od dana dostavljanja.

Član 5.

Naknade, provizije i troškovi
Zajmoprimac se obavezuje da Banci plati sledeće naknade i provizije:

Jednokratna naknada:

Zajmoprimac se obavezuje da iz sopstvenih sredstava, svakoj Banci plati jednokratnu naknadu za obradu zahteva (u daljem tekstu: Jednokratna naknada), na osnovu obračuna dostavljenog od strane svake Banke u visini od 0,30% jednokratno, koja se obračunava na celokupan odobreni iznos Kredita svake Banke određenog u članu 1. stav 5. ovog Ugovora, prema iznosu učešća svake Banke u Kreditu.

Jednokratna naknada dospeva za plaćanje 3 (tri) radna dana nakon stupanja na snagu ovog Ugovora i plativa je u dinarima.
Naknada za neiskorišćena sredstva
Zajmoprimac se obavezuje da svakoj Banci plaća naknadu za neiskorišćena sredstva (u daljem tekstu: Naknada za neiskorišćena sredstva), na osnovu obračuna dostavljenog od strane svake Banke, koja će biti obračunata 31. decembra 2028. godine, a za period od 01. januara 2028. godine do 30. decembra 2028. godine, po stopi od 0,30% godišnje na neiskorišćeni iznos Kredita prema iznosu učešća svake Banke u Kreditu, u skladu sa odredbama ovog Ugovora.
Naknada za neiskorišćena sredstva će se obračunavati na osnovu broja stvarno isteklih dana i godine od 360 dana i plativa je u dinarima.

Svaka Banka će zasebno i pojedinačno slati obračune naknada Zajmoprimocu. 

Koordinatorska provizija
Zajmoprimac se obavezuje da iz sopstvenih sredstava, Banci Koordinatoru plati proviziju  (u daljem tekstu: Koordinatorska provizija), na osnovu obračuna dostavljenog od strane Banke Koordinatora u visini od 0,10% jednokratno, koja se obračunava na celokupan odobreni iznos Kredita određenog u članu 1. stav 1. ovog Ugovora.
Koordinatorska provizija dospeva za plaćanje 3 (tri) radna dana nakon stupanja na snagu ovog Ugovora i plativa je u dinarima.
Član 6.
Prevremena otplata
Zajmoprimac može i pre isteka ugovorenog roka izvršiti prevremenu otplatu Kredita, delimično ili u celosti, u kom slučaju je dužan da najmanje 7 (sedam) radnih dana pre nameravane otplate pisanim putem obavesti Banku Koordinatora (Zahtev za prevremenu otplatu).
Zajmoprimac može izvršiti prevremenu otplatu Kredita, na način da istu izvrši svakoj Banci srazmerno dugovanom iznosu glavnice, a prema proporcionalnom učešću Banaka u ukupnom iznosu Kredita u skladu sa članom 1. stav 5. ovog Ugovora.
U slučaju prevremene otplate, Zajmoprimac je dužan da Banci plati glavnicu Kredita, kao i kamate i naknade koje su dospele do dana prevremene otplate. U slučaju prevremene otplate u celosti, kamata za tekući kamatni period dospeva na plaćanje na dan prevremene otplate.

 

Banka Koordinator će po prijemu Zahteva za prevremenu otplatu isti bez odlaganja dostaviti Bankama, koje će izvršiti obračun potraživanja u skladu sa Zahtevom za prevremenu otplatu, kao i raspored prevremenih uplata i isti dostaviti Zajmoprimcu.  

Zajmoprimac je dužan da prevremenu otplatu  izvrši u skladu sa obračunom potraživanja koji dostavi svaka pojedinačna Banka.  
 
Banka neće naplaćivati naknadu za prevremenu otplatu Kredita.

U slučaju delimične prevremene otplate, za preostali iznos duga svaka Banka izrađuje novi Plan otplate sa istim rokovima dospeća i isti dostavlja Zajmoprimcu.   

Ukoliko Zajmoprimac podnese Zahtev za prevremenu otplatu, a ne izvrši prevremenu otplatu na dan koji je naveo u zahtevu, svaka Banka ima pravo da obračuna i naplati naknadu za odustajanje u skladu sa važećom Tarifom naknada za usluge te Banke, objavljenom na web stranici te Banke, s tim da iznos te naknade ne može biti veći od 0,10% od iznosa na koji se Zahtev za prevremenu otplatu odnosi.

Član 7.

Otplata glavnice kredita
Ugovorne strane saglasno utvrđuju da je Zajmoprimac obavezan da otplatu glavnice Kredita izvršava u jednakim šestomesečnim ratama. Otplata glavnice vršiće se u 16 jednakih rata, svakog 30. juna i 31. decembra, u periodu trajanja ovo Ugovora, a nakon isteka Perioda počeka, koji traje do 30. juna 2028. godine, odnosno shodno Planu otplate Kredita kao sastavnom delu ovog Ugovora, pri čemu je krajnji rok otplate Kredita do 30. juna 2036. godine.

Dan određen u Planu otplate za plaćanje glavnog duga i kamate biće 30. jun i 31. decembar svake kalendarske godine i definisan kao dan dospeća (Dan dospeća).

Ako je Dan dospeća nedelja ili dan koji je zakonom određen kao neradni dan, Dan dospeća je prvi naredni radni dan, a ukoliko bi taj naredni radni dan bio u novom mesecu, dospeće se pomera  na poslednji radni dan tekućeg meseca.
Banka je dužna da dostavi Zajmoprimcu Obaveštenje o plaćanju dospelih obaveza po osnovu glavnog duga i kamate 3 (radna) radna dana pre Dana dospeća.

Svaka Banka je dužna da o prijemu sredstava na ime otplate Kredita obavesti Banku Koordinatora.

Zajmoprimac je dužan da Bankama otplatu kredita uvek vrši u srazmeri sa njihovim učešćem u finasiranju, u skladu sa ovim Ugovorom na način koji neće pogodovati određenoj Banci na račun druge Banke.

Radi izbegavanja sumnje, ukoliko Zajmoprimac izvrši plaćanje, otplatu, prevremenu otplatu samo jednoj Banci, smatraće se da je izvršio plaćanje svim Bankama srazmerno njihovom učešću u finansiranju Zajmodavca, a Banka koja je primila sredstva, dužna je da isti dan ili najkasnije sledeći radni dan, prebaci neophodni deo sredstava na račun drugih Banaka po zahtevu tih Banaka odnosno po svom najboljem znanju poštujući standarde i principe savesnog poslovanja i posebne pažnje koju primenjuje u svojim poslovima.

Ukoliko pak neka od Banaka pretrpi štetu usled postupanja Zajmoprimca u smislu nepoštovanja adekvatnog izvršenja plaćanja Bankama, Zajmoprimac  je dužan naknaditi takvu štetu Banci koja je istu pretrpela odmah po pozivu za takvu naknadu.

Član 8.

Docnja Zajmoprimca - Zatezna kamata
Zajmoprimac dolazi u docnju ukoliko ne izmiri bilo koju obavezu o roku dospeća koji je utvrđen ovim Ugovorom.

Zajmoprimac dolazi u docnju i kada ga Banka pozove da ispuni obavezu, pisanim putem, vansudskom opomenom ili započinjanjem nekog postupka čija je svrha da se postigne ispunjenje obaveze.

Kamata za period docnje obračunava se na sve novčane obaveze koje nisu plaćene o roku dospeća prema odredbama Ugovora.

Na dospela a neizmirena potraživanja proistekla iz ovog Ugovora na ime glavnog duga i kamate, Banka će obračunavati zateznu kamatu u skladu sa  zakonom.
Na dospela a neizmirena potraživanja proistekla iz ovog Ugovora na ime naknada, provizija i troškova, Banka će obračunavati zateznu kamatu u skladu sa  zakonom.

U slučaju docnje po prethodnim tranšama Banka ima pravo da ukine raspoloživost Kredita.

Član 9.

Neto plaćanja
Sva plaćanja od strane Zajmoprimca po ovom Ugovoru biće izvršena bez ikakvih umanjenja i neopterećena bilo kakvim dažbinama ili porezima.

Ukoliko se bilo kakav važeći porez ili iznos koji se tiče važećeg poreza mora odbiti od bilo kojih iznosa plativih od strane Zajmoprimca po ovom Ugovoru, Zajmoprimac će platiti takve dodatne iznose koji mogu biti potrebni da bi Banka primila neto iznos koji je jednak punom iznosu koji bi primila da uplata nije oporezovana.

Član 10.

Nepotpuna plaćanja
Ukoliko Banka u bilo koje vreme primi iznos manji od dospelog i plativog iznosa po ovom Ugovoru, Banka će primljena sredstva upotrebiti prema sledećem redosledu:

-
za namirenje dugovanih naknada, provizija i troškova;

-
za namirenje neplaćene Kamate i Zatezne kamate (ukoliko je primenjiva);

-
za namirenje neplaćene glavnice,

sve to bez obzira na instrukcije koje Zajmoprimac može dati u suprotnom smislu.

Član 11.
Obaveštavanje Banke o okolnostima od značaja za ispunjenje Ugovora
Zajmoprimac je dužan  da obavesti Banku o svakoj okolnosti koja može negativno da utiče na izmirenje obaveza po ovom Ugovoru.
Član 12.

Obavezujuće izjave Zajmoprimca
Zajmoprimac zaključenjem ovog Ugovora izjavljuje:

1.
Da je obavešten o načinu i uslovima usklađivanja stope ugovorne kamate; 

2.
Da su svi izveštaji i podaci Zajmoprimca koji su dostavljeni Banci, a na osnovu kojih je Banka donela odluku na osnovu koje se zaključuje ovaj Ugovor potpuni, tačni i istiniti;

3.
Da je upoznat sa uslovima pod kojima poslovne banke u Republici Srbiji zaključuju ugovore o kreditima ove vrste, te da su svi uslovi pod kojima je zaključen ovaj Ugovor u skladu sa načelom jednake vrednosti uzajamnih davanja utvrđenim Članom 15. Zakona o obligacionim odnosima; 
4.
Da su ispunjeni i validni zakonski uslovi za zaduženje po predmetnom poslu;
5.
Da je saglasan da Banka ima pravo da predmetni kredit proglasi dospelim pre roka dospeća, te da svoja celokupna potraživanja prevremeno naplati, ukoliko Zajmoprimac u roku ne ispuni i/ili prekrši neku od obaveza predviđenih ovim Ugovorom uključujući i docnju po prethodnim tranšama kredita. Dokaz o visini potraživanja Banke po predmetnom kreditu, jesu poslovne knjige Banke;

6.
Da bez posebne pisane saglasnosti Banke neće raspolagati pravima po ovom Ugovoru uključujući prodaju, ustupanje i/ili zalaganje; 
7.
Da garantuje Banci najmanje ravnopravno tretiranje – rangiranje njenih potraživanja iz ovog Ugovora sa ostalim svojim obavezama prema drugim poveriocima, te da će shodno tome izvršenje obaveza koje ima prema Banci biti jednako rangirano u odnosu na sve druge obaveze Zajmoprimca;
8.
Da će svoje poslove obavljati poštujući sve važeće zakone i standarde koji se odnose na životnu sredinu, opštu zaštitu zdravlja i bezbednost, te zaštitu zdravlja i bezbednost na radu;
9.
Da će obezbediti ispunjenje uslova iz Socio ekološkog akcionog plana (ESAP) za  Projekat, pri čemu će ESAP za Projekat, sačinjen u skladu sa propisima Republike Srbije, biti dostavljen Banci od strane Zajmoprimca; 
10.
Da će obezbediti redovan monitoring sprovođenja ESAP-a od strane Nezavisnog konsultanta angažovanog u skladu sa propisima Republike Srbije i redovno izveštavanje Banke o rezultatima takvog monitoringa, a najmanje polugodišnje u periodu realizacije investicionog ulaganja - izgradnje kao i najmanje jednom godišnje nakon završetka investicionog ulaganja odnosno izgradnje;

11.
Klijent je obavezan da, ukoliko je bilo nedostataka ili nepravilnosti ili potreba za korektivnim merama u okviru ESAP-a, dostavi potvrdu Nezavisnog konsultanta da je akcioni plan izvršen odnosno da su nedostaci otklonjeni na zadovoljavajući način i u roku određenom zakonom i propisima na snazi u Republici Srbiji za takve obaveze;
12.
Da sva prekoračenja troškova odnosno budžeta Projekta padaju na teret Zajmoprimca, koji je u obavezi da finansira iznos prekoračenja u celost;

Ugovorne strane su saglasne da će za potrebe Ugovora, važiti sledeće definicije:

ESAP: znači Environmental and Social Action Plan, odnosno Socio ekološki akcioni plan vezan za posao koji je predmet finansiranja Zajmoprimca u vezi sa Projektom u formi i sadržaju zadovoljavajućim za Banku.

ESDD: znači studiju, odnosno socio ekološku sveobuhvatnu analizu (Environmental and Social Due Diligence) izrađenu od strane Mot Macdonald (MMD) ili drugog konsultanta prihvatljivog za Banku za navedeni Projekat koji se finansira, a u vezi njegovog mogućeg štetnog uticaja na Životnu sredinu.
Nezavisni konsultant: predstavlja renomiranu specijalizovanu kompaniju prihvatljivy za Banku ili drugo telo, nadležno u skladu sa zakonom za vršenje monitoringa u vezi sa ili za ESAP vezano za Projekat, koja će biti angažovan od strane Zajmoprimca i/ili Korisnika kredita, investitora izgradnje ili izvođača radova.
Član 13.

Pravo Banke na prodaju potraživanja i angažovanje trećeg lica radi naplate potraživanja
Banka može da sva potraživanja po osnovu ovog Ugovora proda ili ustupi trećem licu (prijemniku potraživanja), odnosno da radi naplate svih potraživanja po osnovu ovog Ugovora angažuje treće lice uz prethodno obaveštenje Zajmoprimca.
Banka može da sva potraživanja po osnovu ovog Ugovora proda ili ustupi drugoj Banci iz ovog Ugovora, bez prethodne saglasnosti Zajmoprimca.

Ugovorne strane su saglasne i Zajmoprimac neopozivo i bezuslovno prihvata i izričito ovlašćuje Banku potpisom ovog Ugovora, da u skladu sa propisima na snazi u Republici Srbiji, isključivo na osnovu ove saglasnosti, a bez daljeg i/ili naknadnog njegovog odobrenja, Banka može ustupiti odnosno preneti svoja prava i obaveze u smislu ustupanja potraživanja ili ustupanja ugovora u celosti, kao i preneti dospela potraživanja po ovom Ugovoru u cilju umanjenja kreditnog rizika, zbog neizvršenja obaveza prema Banci, na drugu banku odnosno drugo pravno lice, uz pisano obaveštenje upućeno Zajmoprimcu o izvršenom prenosu, odnosno ustupanju na osnovu ove saglasnosti, odnosno na osnovu propisa na snazi u Republici Srbiji. 

Ovim potpisom, Zajmoprimac daje pisano odobrenje Banci da podatke o njemu i podatke koji su poznati Banci, a odnose se na visinu potraživanja, način otplate, rok dospeća i sredstva obezbeđenja, kao i podatke o ličnosti odnosno lične podatke lica ovlašćenih za zastupanje i sve druge podatke do kojih je Banka došla u postupku odobravanja ovog Kredita i u roku važenja ovog Ugovora, a u vezi sa Zajmoprimcommože saopštiti trećem licu kao potencijalnom sticaocu po osnovu ustupanja (pod uslovom da takvo lice potpiše odgovarajući ugovor o obavezama poverljivosti sa Bankom). 

Zajmoprimac, svoja prava i obaveze iz ovog Ugovora, ne može ustupiti trećem licu bez prethodne izričite pismene saglasnosti Banke
Član 14.

Slučajevi neispunjenja i 

Pravo Banke na Prevremenu naplatu
Ugovorne strane su saglasne da sledeći događaji predstavljaju povrede ovog Ugovora (Slučajevi neispunjenja):

1.
Ukoliko Zajmoprimac dođe u docnju i docnja bude duža od 7  (sedam) radnih dana za bilo koju novčanu obavezu iz ovog Ugovora uključujući kamatu, glavnicu, naknade, provizije ili bilo koje druge troškove definisane ovom Ugovorom;
2.
U slučaju povrede bilo koje obaveze ili odgovornosti Zajmoprimca po ovom Ugovoru ili ako neka od obavezujućih izjava/potvrda Zajmorimca po ovom Ugovoru nije ili prestane da bude tačna, potpuna, istinita, ništava iz bilo kog razloga i/ili ako izostavlja bilo koju činjenicu čije bi izostavljanje u njima sadržane iskaze učinilo materijalno pogrešnim;

3.     U slučaju da se ESAP ne primeni kako je planirano i ne preduzmu korektivne mere kako je predložio i kako ih je verifikovao Nezavisni konsultant.

4.
Ukoliko Banka utvrdi da je bilo koji dokument potreban za formiranje kreditnog dosijea Zajmoprimca neistinit, nepotpun i/ili pravno nevažeći;
5.
Ukoliko Zajmoprimac ne dostavi Banci bilo koje obaveštenje Banke o okolnostima od značaja za ispunjenje Ugovora;
6.
Ukoliko su nastupile  ili je po proceni Banke izvesno da će nastupiti okolnosti koje mogu negativno da utiču na sposobnost Zajmoprimca da uredno ispunjava obaveze iz ovog Ugovora;
7.
Ukoliko Zajmoprimac koristi Kredit za svrhe koje se razlikuju od onih koje su opisane u Ugovoru;
8. 
Ukoliko Zajmoprimac ne ispuni u celosti i ugovorenom roku neku od obaveza iz ovog Ugovora, koja nije pobrojana u prethodnim tačkama ovog stava.

Banka koja namerava da se pozove na Slučaj neispunjenja, dužna je da pre slanja pojedinačnog obaveštenja Zajmoprimcu o otkazu Ugovora, o tome pismeno obavesti Banku Koordinatora, koji će bez odlaganja, a najkasnije u roku od 2 (dva) radna dana o tome obavestiti ostale Banke. 

Pozivanje jedne Banke na Slučaj neispunjenja ne utiče na važnost Ugovora, prava i obaveze preostalih Banaka učesnica, koje nastavljaju da finansiraju svoj deo Kredita u skladu sa ugovorenim uslovima, osim ako se i druge Banke ne pozovu na Slučaj neispunjenja na način predviđen ovim članom.

Nastupanjem Slučaja neispunjenja i otkazivanjem ugovora od strane Bnake/Banka nastupaju sledeće posledice:

a.
Banka ima pravo na Prevremenu naplatu Kredita (povraćaj Kredita) i Zajmoprimac je dužan da Banci vrati neotplaćeni glavni dug, kamate dospele do dana Prevremene naplate, kao i provizije, naknade i troškove (uključujući i sve troškove prinudne naplate) nastale do dana Prevremene naplate; 
b.
Prestaje obaveza Banke da vrši bilo kakva plaćanja ili ispunjava druge obaveze po ovom Ugovoru, uključujući i stavljanje na raspolaganje eventualno neiskorišćenog iznosa Kredita;

v.
Banka će obračunati i naplatiti od Zajmoprimca, a Zajmoprimac će Banci platiti, zateznu kamatu u skladu sa zakonskim propisima i ovim Ugovorom (u daljem tekstu Zatezna kamata). U slučaju da je ugovorena kamatna stopa viša od zatezne kamate, ugovorena kamata teče i nakon što Zajmoprimac dospe u docnju. Zatezna kamata će se obračunavati na sve neisplaćene iznose koji se duguju i plativi su po ovom Ugovoru, uključujući glavnicu, kamatu, naknade i provizije, kao i ostale troškove i druge plative iznose, za period od datuma docnje Zajmoprimca pa do datuma konačne isplate zaostalih iznosa.

Dokaz o visini potraživanja Banke u smislu prethodnih odredaba ovog člana, su poslovne knjige Banke.

Posebne odredbe o primeni sankcionih klauzula
Ovim ugovorom Zajmoprimac prihvata sve rizike koji mogu nastati kao posledica mera ograničenja po osnovu sankcija donetih od strane Ujedinjenih Nacija (UN), Evropske Unije (EU), Američke agencije za kontrolu stranih sredstava (OFAC), Ujedinjenog Kraljevstva Velike Britanije i Severne Irske i/ili druge međunarodne ili inostrane državne institucije, uključujući i blokadu sredstava na računima Zajmoprimca.

 

Ovim Ugovorom, Zajmoprimac se saglašava i obavezuje da sredstva iz ovog plasmana neće direktno ili indirektno staviti na raspolaganje odnosno koristiti  za poslovne aktivnosti koje bi mogle prouzrokovati povredu ili bi se mogle tumačiti kao da Banka prouzrokuje povredu sankcija relevantnih za ugovorni odnos između Banke i Zajmoprimca donetih od strane Ujedinjenih Nacija (UN), Evropske Unije (EU) i/ili Američke agencije za kontrolu stranih sredstava (OFAC), Ujedinjenog Kraljevstva Velike Britanije i Severne Irske i/ili druge međunarodne ili inostrane državne institucije.

 

Zajmoprimac ima obavezu da, prema instrukcijama Banke, podnese potrebne informacije i dokumentaciju za sprovođenje poslovnog odnosa u skladu s internim standardima Banke, uključujući i situacije ukoliko je, po mišljenju Banke i bez obaveze detaljnih pojašnjenja iste, Zajmoprimac pogođen ograničenjima poslovnih aktivnosti povezanih s određenim zemljama, organizacijama, licima, subjektima, robom i drugim preciziranim grupama po regulativi o sankcijama donetim od strane Ujedinjenih nacija (UN), Evropske unije, Agencija Sjedinjenih Država za kontrolu stranih sredstava (OFAC), Ujedinjenog Kraljevstva Velike Britanije i Severne Irske ili druge međunarodne institucije ili institucije stranih država.

 

Banka ima pravo jednostrano otkazati sve ili pojedine ugovorne odnose, te učiniti odnosna potraživanja dospelim, ukoliko prema instrukcijama Banke, Zajmoprimac ne dostavi tražene podatke i dokumentaciju potrebnu za vođenje poslovnog odnosa sa Zajmoprimcem u skladu s internim aktima Banke, ili ukoliko se na Zajmoprimca primenjuju mere ograničenja u pogledu poslovnih aktivnosti u vezi sa određenim zemljama, organizacijama, licima, subjektima, robom i drugim preciziranim grupama po regulativi o sankcijama donetim od strane Ujedinjenih nacija (UN), Evropske unije, Agencija Sjedinjenih Država za kontrolu stranih sredstava (OFAC), Ujedinjenog Kraljevstva Velike Britanije i Severne Irske ili druge međunarodne institucije ili institucije stranih država,

 

Nezavisno od prava na jednostrani raskid ugovora odnosno jednostrano otkazivanje ugovora i/ili proglašenje obaveza iz ugovora dospelim, a u slučaju primene sankcionih klauzula,  Banka će uputiti pisani dopis Zajmoprimcu, u kojem će jasno označiti koja od priznatih prava Banka jednostrano primenjuje i koje obaveze Zajmoprimca nastaju usled toga, u smislu obaveznog aneksiranja ugovora, vraćanja kredita, prestanka korišćenja plasmana u celosti i/ili obezbeđivanja novčanog pokrića za proizvode Banke čije se vraćanje ne može izvršiti od strane Zajmoprimca.
Član 15.

Primena Opštih uslova poslovanja Banke
Osim odredaba ovog Ugovora, na međusobna prava i obaveze ugovornih strana primenjuju se odredbe Zakona o obligacionim odnosima i drugih važećih propisa Republike Srbije od značaja za ovaj Ugovor, a zatim i odredbe Opštih uslova poslovanja Banke Koordinatora, kao i opšti uslovi poslovanja svake Banke u delu koji se odnosi na njen deo finansiranja u Kreditu.
U slučaju bilo kakve suprotnosti ili kolizije između opštih uslova poslovanja Banaka, Ugovorne strane su saglasne da prednost imaju i da se primenjuju Opšti uslovi poslovanja Banke koordinatora. 

Ugovorne strane saglasno konstatuju da su opšti uslovi poslovanja Banke istaknuti u svim njenim poslovnim prostorijama.
Član 16.

Uloga i odgovornost Banke Koordinatora
Banka Koordinator postupa isključivo kao tehnički i administrativni koordinator u komunikaciji između Zajmoprimca i Banaka i nema svojstvo zastupnika, punomoćnika, nalogoprimca niti jemca bilo koje Banke, niti preuzima bilo kakvu odgovornost za izvršenje obaveza bilo koje druge Banke po ovom Ugovoru.

Banka Koordinator ne odgovara za: (a) istinitost, potpunost, valjanost ili izvršivost Zahteva za povlačenje i prateće dokumentacije koju dostavlja Zajmoprimac; (b) radnje ili propuste bilo koje druge Banke, uključujući neblagovremeno, delimično ili nepotpuno stavljanje sredstava Kredita na raspolaganje; (v) štetu nastalu usled postupanja po instrukciji ili obaveštenju za koje je, postupajući s pažnjom dobrog stručnjaka, osnovano smatrala da su ispravni i da potiču od ovlašćenog lica.

Banka Koordinator nije dužna da preduzme bilo koju radnju koja bi je mogla izložiti odgovornosti, trošku ili odgovornosti prema trećim licima, osim ako joj prethodno ne bude obezbeđeno odgovarajuće pokriće takvih troškova od strane Banaka, srazmerno njihovom učešću u Kreditu. Poslovi Banke Koordinatora operativno-tehničke su prirode i ni u kom slučaju ne utiču na zasebnost i nezavisnost prava i obaveza svake Banke utvrđenih ovim članom.
Član 17.

Sporazum o adresi dostavljanja
Ugovorne strane su se saglasile i svojim potpisima na ovom Ugovoru potvrđuju sporazum o adresi dostavljanja u ovoj pravnoj stvari,  na sledeći način:

Svako dostavljanje Zajmoprimcu punovažno je na adresi Ministarstvo finansija, ul. Kneza Miloša 20, 11000 Beograd, Republika Srbija i adresi Uprave za javni dug, Balkanska 53, 11000 Beograd, Republika Srbija, E-mail: kabinet@mfin.gov.rs, kabinet@javni dug.gov.rs;

Svako dostavljanje Banci  Koordinatoru punovažno je na adresi: Bulevar Arsenija Čarnojevića 59A, Novi Beograd, E-mail: Drazen.Babic@aikbank.rs, Sanja.Nicovic@aikbank.rs 


Svako dostavljanje Banci  2 punovažno je na adresi: Bulevar Zorana Đinđića 50 a/b, Novi Bograd E-mail: dusko.stefanovic@otbanka.rs, miomir.djordjevic@otpbanka.rs 

Svako dostavljanje Banci  3 punovažno je na adresi: Milentija Popovića 7b, Novi Beograd, E-mail: dragoslav.kazandzic@bancaintesa.rs

Svako dostavljanje Banci  4 punovažno je na adresi: Jurija Gagarina br. 12, Beograd, E-mail: largecorporateteam1@unicreditgroup.rs 

Član 18.

Salvatorna klauzula
Ako bilo koja odredba ovog Ugovora jeste ili postane nezakonita, nevažeća, ništava ili nesprovodiva u bilo kom pogledu, zakonitost, validnost i sprovodivost preostalih odredbi neće biti dovedena u pitanje. Ugovorne strane će se sporazumeti da zamene nevažeću ili neprimenljivu odredbu, da dopune nedostatak odgovarajućom odredbom koja je, u meri u kojoj to zakon omogućava, najbliža postizanju onoga što su nameravale obe Ugovorne strane.
Propust ili zakašnjenje Banke u korišćenju prava po ovom Ugovoru neće se tumačiti kao odricanje od takvog prava i neće onemogućiti dalje korišćenje bilo kog drugog prava.

 

Pod pojmom Ugovor podrazumevaju se ovaj Ugovor i svi na osnovu ovog Ugovora zaključeni ugovori kao i svi eventualno zaključeni aneksi osnovnog i tih ugovora.
Član 19.

Zaštita poverljivosti podataka
Zajmoprimac je izričito saglasan da Banka može prijaviti Narodnoj banci Srbije podatke o potraživanju po ovom Ugovoru i sa njim povezanim ugovorima, radi uključivanja istih u kreditni informacioni sistem NBS–saglasno pozitivnim zakonskim i podzakonskim propisima (odlukama NBS),

Zajmoprimac je izričito saglasan da u skladu sa članom 47. stav 3. Zakona o bankama, da Banka ima pravo da podatke iz ovog Ugovora, podatke o njima i njihovim povezanim licima, dokumentaciju koja čini dosije uz ovaj Ugovor, kao i druge podatke koji se smatraju bankarskom tajnom, te podatke o obavezama po ovom Ugovoru i načinu njegovog izmirivanja i pridržavanju ugovornih odredbi, prosledi, članovima svojih organa, svojim akcionarima, svojoj bankarskoj grupaciji, zaposlenima u Banci, spoljnom revizoru Banke, Kreditnom birou, Udruženja banaka Srbije, drugim licima koja zbog prirode posla koji obavljaju moraju imati pristup takvim podacima, kao i trećim licima sa kojima Banka ima zaključen Ugovor koji reguliše postupanje sa poverljivim podacima.

Član 20.
Važeće pravo i sudska nadležnost
Važeće pravo koje se na Ugovor primenjuje je pravo Republike Srbije.

Sve sporove između Ugovornih strana i/ili trećih lica koji iz Ugovora proisteknu ili u vezi sa njim, Ugovorne strane će pokušati da reše na miran način, a u slučaju da to nije moguće, spor će se izneti pred nadležni sud u Beogradu.

Ugovor je sastavljen u 10 (slovima: deset) istovetnih primerka, od kojih su po 2 (slovima: dva) za svaku Ugovornu stranu, a stupa na snagu na način kako je predviđeno u članu 2. ovog Ugovora.

Beograd 24.07.2026.

REPUBLIKA SRBIJA
MINISTARSTVO FINANSIJA
Uprava za javni dug
(izdaje se na  memorandumu Ministarstva finansija)
Prilog 1
Broj: __________________
Datum: ______. ____________ 20____. godine
Mesto: Beograd
AIKBANK akcionarsko društvo Beograd
Bulevar Arsenija Čarnojevića 59A, Beograd
e-pošta: Drazen.Babic@aikbank.rs; Sanja.Nicovic@aikbank.rs
– Banka Koordinator –
ZAHTEV ZA POVLAČENjE SREDSTAVA br. ______
po Ugovoru o dugoročnom investicionom kreditu br.
______________________________
Na osnovu Ugovora o dugoročnom investicionom kreditu br. _________________ zaključenog dana ______. 2026. godine (u daljem tekstu: Ugovor) između AikBank ad Beograd (Banka 1 / Banka Koordinator), OTP banka Srbija a.d. Novi Sad (Banka 2), Banca Intesa a.d. Beograd (Banka 3) i UniCredit Bank Srbija a.d. Beograd (Banka 4), sa jedne strane, i Republike Srbije kao Zajmoprimca, sa druge strane, a u skladu sa članom 3. Ugovora, Zajmoprimac podnosi Banci Koordinatoru ovaj Zahtev za povlačenje i traži da Banke stave na raspolaganje Zajmoprimcu sredstva Kredita kako sledi:
1.
Redni broj povlačenja (tranše): ____________
2.
Iznos tranše koji se povlači: RSD ____________________ (slovima: ______________________________________________).
3.
Namena: finansiranje Faze 1 (granični prelaz „Bački Breg“ – Sombor, od km 0+000 do km 22+725), Projekta, u skladu sa priloženom dokumentacijom.
4.
Traženi datum stavljanja sredstava na raspolaganje (datum valute): ______. ____________ 20____. godine (u okviru Perioda raspoloživosti: 1. januar 2028 – 31. decembar 2028).
5.
Učešće Banaka u ovoj tranši (član 1. stav 5. i član 3. Ugovora):
	Banka
	Učešće (%)
	Iznos ove tranše (RSD)

	AIKBANK a.d. Beograd (Banka 1 / Banka Koordinator)
	27,03%
	____________________

	OTP banka Srbija a.d. Novi Sad (Banka 2)
	27,03%
	____________________

	Banca Intesa a.d. Beograd (Banka 3)
	27,03%
	____________________

	UniCredit Bank Srbija a.d. Beograd (Banka 4)
	18,92%
	____________________

	UKUPNO
	100,000%
	____________________


Napomena: navedeni procenti odgovaraju učešću Banaka u maksimalnom iznosu Kredita i primenjuju se na prvo povlačenje. Za svako naredno povlačenje, iznos učešća svake Banke jednak je udelu njenih odobrenih, a neiskorišćenih sredstava u ukupno raspoloživom, a nerealizovanom iznosu Kredita neposredno pre isplate, u skladu sa članom 3. Ugovora.
6.
Instrukcije za plaćanje – sredstva uplatiti na račun Zajmoprimca:
– Primalac: Republika Srbija – ______________________________________
– Broj računa: ___________________________________
– Model i poziv na broj (ako postoji): ______________________________
– Svrha doznake: povlačenje sredstava po Ugovoru br. __________, tranša br. ______
7.
Izjave Zajmoprimca:
– Svi Prethodni uslovi iz člana 3. stav 1. Ugovora ispunjeni su na dan podnošenja ovog Zahteva.
– Ovaj Zahtev za povlačenje je neopoziv i Zajmoprimac je obavezan da izvrši povlačenje navedenih sredstava (član 3. stav 4. Ugovora).
– Sredstva iz ovog povlačenja koristiće se isključivo u skladu sa namenom iz tačke 3, uz poštovanje odredaba o sankcionim klauzulama iz člana 14. Ugovora.
– Na dan podnošenja ovog Zahteva nije nastupio nijedan Slučaj neispunjenja u smislu člana 14. Ugovora.
8.
Prilozi uz ovaj Zahtev (član 3. stav 1. Ugovora):
– Overena privremenu situacija i/ili Sertifikat o obračunu troškova, kojima se dokumentuje ukupan iznos Kredita za svako  povlačenje;
– Dokument iz koga se utvrđuje potpis lica ovlašćenog za zastupanje Zajmoprimca u vezi sa korišćenjem sredstava Kredita;
– (samo uz prvo povlačenje) Socio ekološka sveobuhvatna analiza – Environmental and Social Due Diligence (ESDD), izrađena od strane Mott MacDonald (MMD) ili drugog konsultanta prihvatljivog za Banku;
– ostali prilozi: ______________________________________________.
Za Zajmoprimca – Republika Srbija
Ovlašćeni zastupnik:
_______________________________________
(ime i prezime, funkcija)
M.P.
Član 3.

Ovaj zakon stupa na snagu osmog dana od dana objavljivanja u „Službenom glasniku Republike Srbije”.

O B R A Z L O Ž E Nj E
I  USTAVNI OSNOV ZA DONOŠENjE ZAKONA
Ustavni osnov za donošenje ovog zakona sadržan je u odredbi člana 93. stav 1. Ustava Republike Srbije, kojom je propisano da Republika Srbija, autonomne pokrajine i jedinice lokalne samouprave mogu da se zadužuju, kao i člana 97. tačka 15. Ustava Republike Srbije, prema kojoj Republika Srbija uređuje i obezbeđuje finansiranje ostvarivanja prava i dužnosti Republike Srbije, utvrđenih Ustavom i zakonom. Istovremeno, član 9. stav 1. Zakona o javnom dugu („Službeni glasnik RS”, br. 61/05, 107/09, 78/11, 68/15, 95/18, 91/19 i 149/20) propisuje da se Republika Srbija može zadužiti za finansiranje investicionih i programskih projekata koje će omogućiti unapređenje, efikasnost i efektivnost privrede i ekonomskog razvoja Republike Srbije, pod uslovom da se finansiranje vrši na rok duži od jedne godine. 

II  RAZLOZI ZA DONOŠENjE ZAKONA
Zakonom o budžetu Republike Srbije za 2026. godinu („Službeni glasnik RS” broj 108/25) u članu 3. odobreno je zaduživanje za Projekat izgradnje brze saobraćajnice Bački Breg - Sombor - Kikinda u iznosu do 35.160.000.000 dinara. Kao podrška većoj upotrebi dinara i smanjenju deviznog rizika u domaćem finansijskom sistemu, strane su dogovorile da predmetno zaduživanje bude u dinarima.


Zaključkom Vlade 05 Broj: 351-7500/2021-1 od 26. avgusta 2020. godine projekat Izgradnja brze saobraćajnice IB reda, granični prelaz sa Mađarskom (Bački Breg) - Sombor - Kula - Vrbas - Srbobran - Bečej - Kikinda - granični prelaz sa Rumunijom (Nakovo), prepoznat je kao projekat izgradnje i rekonstrukcije javne linijske saobraćajne infrastrukture, od posebnog značaja za Republiku Srbiju, te će se realizovati prema posebnim postupcima za linijske infrastrukturne objekte od posebnog značaja za Republiku Srbiju ( u daljem tekstu: Projekat).


Vlada je 23. novembra 2023. godine donela zaključak kojim se saglašava da investitorska prava u ime i za račun Republike Srbije na predmetnom projektu vrši „Koridori Srbije” d.o.o. Beograd.


Predmet Okvirnog komercijalnog ugovora su radovi i usluge neophodni za uspešan završetak brze saobraćajnice granični prelaz Bački Breg - Sombor - Kula - Vrbas - Srbobran. Ovim ugovorom definišu se međusobna prava i obaveze Finansijera, Investitora i Izvođača u pripremi i realizaciji Projekta, finansiranje Projekta, sadržaj Projekta, vrednost usluga i radova koji čine sadržaj Projekta, rok za završetak pružanja usluga i izvođenja radova, kao i druga pitanja neophodna za realizaciju Projekta.


Relevantni aneks 1 zaključuje se na osnovu navedenog Okvirnog komercijalnog ugovora, u kojem je utvrđeno da će se za svaku fazu projekta zaključiti poseban Relevantni aneks koji će definisati obim usluga i radova za određenu fazu/sekciju i datum početka radova, prihvaćeni ugovorni iznos. 


Zaključenje ovog ugovora je potrebno radi finansiranja realizacije Projekat izgradnje brze saobraćajnice Bački Breg - Sombor - Kikinda.


Razmena komentara, sugestija i preciziranje pojedinih odredbi ugovora o dugoročnom investicionom kreditu vršeni su putem sastanaka, kao i elektronskim putem, što je rezultiralo u potpunosti usaglašenim tekstom ugovora o dugoročnom investicionom kreditu, koji je predmet ovog zaključka i čije zaključivanje predstoji.


Ugovorom o dugoročnom investicionom kreditu br.105131145526377673 za potrebe finansiranja Projekta izgradnje brze saobraćajnice Bački Breg - Sombor - Kikinda i Banaka, između Republike Srbije i AikBanka akcionarsko društvo Beograd, OTP banka Srbija akcionarsko društvo Novi Sad, Banca Intesa A.D. Beograd i UniCredit Bank Srbija a.d. Beograd, koji je potpisan u Beogradu 24. jula 2026. godine, dogovoreni su sledeći finansijski uslovi: 

· Direktno zaduženje Republike Srbije: 29.600.000.000 dinara;

· Vlada koju predstavlja Ministarstvo građevinarstva, saobraćaja i infrastrukture, kao Finansijer (Korisnik kredita), Koridora Srbije doo, Beograd, kao Investitor i Azvirt ogranak Beograd Beograd (Novi Beograd), kao Izvođač radova, u skladu sa Okvirnim komercijalnim ugovorom (u daljem tekstu: Komercijalni ugovor) o projektovanju i izvođenju radova na izgradnji brze saobraćajnice granični prelaz Bački Breg - Sombor - Kula - Vrbas - Srbobran, i Relevantnim Aneksom br. 1 Komercijalnog ugovora kojim su definisani obim usluga i radova, datum početka, rok završetka i prihvaćeni ugovorni iznos za Fazu 1 Projekta, zaduženi su za sprovođenje i implementaciju Projekta;

· šestomesečna otplata zajma;

· rok dospeća: 10 godina, odnosno do 30. juna 2036. godine, uključujući period počeka do do 30. juna 2028. godine, uz otplatu glavnice u jednakim šestomesečnim ratama;

· naknada za obradu zahteva i realizaciju kredita: 0,30% na ukupan iznos zajma i plaća se jednokratno;

· naknada na neiskorišćena sredstva iznosi 0,30% na godišnjem nivou;

· kamatna stopa: šestomesečni BELIBOR + fiksna marža od 2,40% godišnje;

· rok raspoloživosti zajma: sredstva zajma se mogu povlačiti do 30. decembra 2028. godine, a rok raspoloživosti može biti eksplicitno produžen od strane Banke, u pismenoj formi na osnovu prethodnog dostavljenog pismenog zahteva;

· predviđena je mogućnost prevremene otplate zajma, naknada za prevremenu otplatu se neće naplaćivati.



III OBJAŠNjENjE OSNOVNIH PRAVNIH INSTITUTA I POJEDINAČNIH REŠENjA

Odredbom člana 1. ovog zakona predviđa se zaduživanje Republike Srbije kod AikBanka akcionarsko društvo Beograd, OTP banka Srbija akcionarsko društvo Novi Sad, Banca Intesa A.D. Beograd i UniCredit Bank Srbija a.d. Beograd za potrebe finansiranja Projekta izgradnje brze saobraćajnice, deonica Bački Breg-Sombor-Kikinda.


Odredbom člana 2. definišu se uslovi zaduživanja na osnovu Ugovora o dugoročnom investicionom kreditu br. 105131145526377673, između Republike Srbije i AikBanka akcionarsko društvo Beograd, OTP banka Srbija akcionarsko društvo Novi Sad, Banca Intesa A.D. Beograd i UniCredit Bank Srbija a.d. Beograd, koji je potpisan u Beogradu 24. jula 2026. godine. 


Odredbom člana 3. uređuje se stupanje na snagu ovog zakona. 


IV PROCENA IZNOSA FINANSIJSKIH SREDSTAVA POTREBNIH ZA   SPROVOĐENjE ZAKONA

Za sprovođenje ovog zakona obezbeđivaće se sredstva u budžetu Republike Srbije.

IZJAVA O USKLAĐENOSTI PROPISA SA PROPISIMA EVROPSKE UNIJE
1. Organ državne uprave, odnosno drugi ovlašćeni predlagač propisa VLADA
    Obrađivač MINISTARSTVO FINANSIJA 
2. Naziv propisa
PREDLOG ZAKONA O ZADUŽIVANjU REPUBLIKE SRBIJE KOD AIKBANKA AD BEOGRAD, OTP BANKA AD NOVI SAD, BANCA INTESA AD BEOGRAD I UNICREDIT BANK SRBIJA AD BEOGRAD ZA POTREBE FINANSIRANjA PROJEKTA IZGRADNjE BRZE SAOBRAĆAJNICE DEONICA BAČKI BREG - SOMBOR - KIKINDA
DRAFT LAW ON BORROWING OF THE REPUBLIC OF SERBIA FROM AIKBANK AD BELGRADE, OTP BANKA AD NOVI SAD, BANCA INTESA AD BELGRADE AND UNICREDIT BANK SERBIA AD BELGRADE FOR THE NEEDS OF FINANCING THE PROJECT FOR THE CONSTRUCTION OF THE HIGH-SPEED TRANSPORT LINE, SECTION BAČKI BREG - SOMBOR - KIKINDA

3. Usklađenost propisa sa odredbama Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije sa druge strane („Službeni glasnik RS”, broj 83/08) (u daljem tekstu: Sporazum):

a) Odredba Sporazuma koja se odnose na normativnu saržinu propisa,  
Ne postoje relevantne odredbe Sporazuma 

b) Prelazni rok za usklađivanje zakonodavstva prema odredbama Sporazuma, 
Nije potreban prelazni rok za usklađivanje zakonodavstva
v) Ocena ispunjenosti obaveze koje proizlaze iz navedene odredbe Sporazuma, 
Ne postoje odredbe na osnovu kojih je potrebno oceniti ispunjenost obaveze
g) Razlozi za delimično ispunjavanje, odnosno neispunjavanje obaveza koje proizlaze iz navedene odredbe Sporazuma, 

Ne postoje navedene odredbe 

d) Veza sa Nacionalnim programom za usvajanje pravnih tekovina Evropske unije. 
Ne postoji veza sa Nacionalnim programom za usvajanje pravnih tekovina Evropske unije

4. Usklađenost propisa sa propisima Evropske unije
a) Navođenje odredbi primarnih izvora prava Evropske unije i ocene usklađenost sa njima,  

Ne postoje odredbe primarnih izvora prava Evropske unije
b) Navođenje sekundarnih izvora prava Evropske unije i ocene usklađenosti sa njima,

Ne postoje sekundarni izvori prava Evropske unije
v) Navođenje ostalih izvora prava Evropske unije i usklađenost sa njima,

Ne postoje ostali izvori prava Evropske unije
g) Razlozi za delimičnu usklađenost, odnosno neusklađenost 

Ne postoje navedeni razlozi 

d) Rok u kojem je predviđeno postizanje potpune usklađenosti propisa sa propisima Evropske unije 

Nije potreban rok za usklađivanje
5. Ukoliko ne postoje odgovarajuće nadležnosti Evropske unije u materiji koju reguliše propis, i/ili ne postoje odgovarajući sekundarni izvori prava Evropske unije sa kojima je potrebno obezbediti usklađenost, potrebno je  obrazložiti tu činjenicu. U ovom slučaju, nije potrebno popunjavati Tabelu usklađenosti propisa. Tabelu usklađenosti nije potrebno popunjavati i ukoliko se domaćim propisom ne vrši prenos odredbi sekundarnog izvora prava Evropske unije već se isključivo vrši primena ili sprovođenje nekog zahteva koji proizlazi iz odredbe sekundarnog izvora prava (npr. Predlogom odluke o izradi strateške procene uticaja biće sprovedena obaveza iz člana 4. Direktive 2001/42/EZ, ali se ne vrši i prenos te odredbe direktive).

 Ne postoje propisi EU sa kojima je potrebno obezbediti usklađenost
6. Da li su prethodno navedeni izvori prava Evropske unije prevedeni na srpski jezik? 

Ne postoji navedeni izvori prava Evropske unije
7. Da li je propis preveden na neki službeni jezik Evropske unije?

NE
8. Saradnja sa Evropskom unijom i učešće konsultanata u izradi propisa i njihovo mišljenje o usklađenosti.

Polazeći od normativnog sadržaja predmetnog Predloga zakona nije potrebno obaviti konsultacije sa Evropskom komisijom i drugim stručnim telima Evropske unije.


